કચ્છના સિયોતની કોતરોમાં મંગળવારે ટ્રાન્સમમિશનના સિગ્નલ મળ્યા છે. આ સેટેલાઈટ ફોનના સિગ્નલ હોવાનો પોલીસે ખુલાસો કર્યો છે. પ્રાથમિક માહિતી પ્રમાણે આ થુરિયા ફોનના સિગ્નલ છે. આ સિગ્નલ કોઈ પ્લેનમાંથી ટ્રેસ થયાનું અનુમાન છે. અને થુરિયા સેટેલાઇટ ફોનથી બે વખત થયેલી વાતચીતના સિગ્નલ પકડાતાં પોલીસ સહિતની એજન્સીઓ સતર્ક બની છે. વધુમાં પોલીસે જણાવ્યું છે કે આ ફોનથી પાકિસ્તાનમાં ટેલિફોનિક વાતચીત કરવામાં આવી હતી. જે બાદ લખપત તાલુકાના 20 લોકોની પૂછપરછ કરી છે, જેમાંથી ચાર લોકોને વધુ તપાસાર્થે ભુજ લઈ જવામાં આવ્યા છે.